ফানুস – সৃষ্টিসুখ
Home / গল্প সংকলন / ফানুস
Category: গল্প সংকলন
রাখী চক্রবর্তী
প্রতিদিনের এই বেঁচে থাকাই যেন আস্ত একটা ছোটগল্প। কত উপাদান, কত ঘটনা যে হু হু করে ঢুকে পড়ে, তার ইয়ত্তা নেই। তার কটাই বা লিখে ফেলা যায়! তবে রাখী চক্রবর্তী পেরেছেন। আমাদের দৈনন্দিন যাপনকেই তাঁর কাহিনিতে বদলে ফেলতে পেরেছেন। তাঁর গল্প আদপে ছাপোষা মধ্যবিত্ত জীবনের গল্প হয়েও কোথাও যেন একটা ফানুসের উড়ে যাওয়ার দিকে চোখ রাখে। ফানুস তো বিমান নয়। তবু উঁচুতে উড়ে যেতে যায় মৃদু আলোটুকু বুকে নিয়ে। আসলে আমাদের স্বপ্ন দেখা আর বাধার মুখোমুখি হওয়ার মাঝেই জন্ম নেয় কাহিনিরা। ঢুকে পড়ে ভার্চুয়াল দুনিয়ায় বন্ধুত্ব থেকে বন্ধুর হাতেই ধর্ষিত হওয়া বা পরীক্ষায় প্রশ্নপত্র ফাঁস, স্কুলে বাচ্চাকে ভরতির সমস্যা– এরকম সাম্প্রতিক নানা ঘটনাবলী। আর এসবের মধ্য দিয়েই আমাদের সাধারণ মধ্যবিত্ত জীবনের ছবি ও সময় বাঁধা পড়ে যায় গল্পগুলিতে। তবে স্রেফ সমস্যা জর্জর নয় তা কখনোই। লেখক তা থেকে উত্তরণের রাস্তাটিও দেখিয়ে দেন গল্পে। সেটাই প্রাপ্তি । এ বই পড়া শেষে তাই মনে হয়, হ্যাঁ বিমানের দৌড় হয়তো সব জীবনের থাকে না, কিন্তু ফানুসের উড়ে যাওয়ার স্বপ্নটুকু অন্তত দেখাই যায়।
Be the first to review “ফানুস” Cancel reply